Vertrag eines Sesamöl bauenden Kleruchen mit königlichen Beamten
Material: papyrus
Place: Arsinoites
Categories: Vertrag
Aussaat
Sesam
Bezahlung
Ablieferung
[βασιλεύοντ]ος Πτολεμαίου τοῦ Πτολεμαίου καὶ Ἀρσινόης θεῶν Ἀδελφῶν ἔτους [ καὶ εἰκοστο]ῦ ἐπὶ ἱερέως Ἀρχέτου τοῦ Ἰασίου Ἀλεξάνδρου καὶ θεῶν Ἀδελφῶν καὶ θεῶν 
[Εὐεργετῶν κανη]φόρου Ἀρσινόης Φιλαδέλφου Τιμωνάσσης τῆς Ζωίλου μηνὸς Δίου ἐν Ἱερᾶι 
[Νήσωι Θεῶν Σωτ]ήρων τοῦ Ἀρσινοίτου νομοῦ. ὁμολογεῖ Πτολεμαῖος Μνησίου τῶν 
[Πτολεμα]ίου τοῦ Ἐτεωνέως τῆς δευτέρας ἱππαρχίας ἑκατοντάρουρος 
[Πετοσίρει]  τοπάρχηι τῶν μεμερισμένων αὐτῶι τῆς Ἡρακλεί
[δου μερίδο]ς καὶ Ὥρωι βασιλικῶι γραμματεῖ ἐσπαρκέναι ἐν τῶι ἰδίωι 
[κλήρωι πε]ρὶ Ἱερὰν Νῆσον Θεῶν Σωτήρων σησάμωι θερινῶι ἀρούρας 
[ὀγδοήκον]τα  εἰς τὸ πέμπτον καὶ εἰκοστὸν ἔτος καὶ ἔχειν ἀπὸ τῆς 
[ἐν Κροκοδ]ίλων πόλει τραπέζης κάτεργον εἰς ἑκάστην ἄρουραν 
[ἀργυρίου δρα]χμὰς δύο  ὥστʼ εἶναι δραχμὰς ἑκατὸν ἑξήκοντα  καὶ 
[παραμετρή]σειν τὸ γενόμενον αὐτῶι σήσαμον πᾶν εἰς τὸ βασιλικὸν ἐν τῶι 
[πέμπτωι] καὶ εἰκοστῶι ἔτει καὶ ἀποδώσειν τὸ κάτεργον τῶι βασιλεῖ 
[διὰ τῆς αὐ]τῆς τραπέζης ἐν τῶι πέμπτωι καὶ εἰκοστῶι ἔτει· 
[ἐὰν δὲ μὴ ἀ]ποδῶι, ἀποτεισάτω παραχρῆμα καὶ ἡ πρᾶξις ἔστω 
[ κ]αὶ ἄλλωι τῶι τὴν συγγραφὴν ἐπιφέροντι ἐκ τῶν Πτο
[λεμαίου ὑ]παρχόντων πάντων καὶ τῶν τοῦ ἐγγύου ὡς πρὸς βασι
[λικά].[ ἔγγυο]ς Πτολεμαίου εἰς ἔκτεισιν τοῦ κατέργου Πανεῦις Παῖτο[ς] 
. ἡ δὲ συγγραφὴ ἥδε κυρία ἔστω. μάρτυρες· Ἀντιγένης 
[ Ἕρμω]ν Πέρσης οἱ δύο  τῶν Πτολεμαίου τοῦ Ἐτεωνέως, Σώστρατος Θρᾶιξ Διῆς 
...........νης Ἀχαιὸς οἱ τρεῖς  τῶν Ἱπποκράτους, οἱ πέντε  τῆς δευτέρας 
[ἱππαρχίας ἑκα]τοντάρουροι, Πολέμων Μενελάου Μακεδὼν τῆς ἐπιγονῆς.
[Πτολεμαίου]    Πετοσίριος   Ἀντιγένου[ς]   .....ν[ου] 
  Ἕρμωνος   Διέους 
[Πανεύιος]     Ὥρου          Σωστράτου      Πολέμωνος